গতিমান এক্সপ্রেস

গতিমান এক্সপ্রেস হল ভারতের প্রথম উচ্চতর-গতির রেল। এটি দিল্লি এবং ঝাঁসির মধ্যে চলে। এর সর্বোচ্চগতি ১৬০ কিমি/ঘ (৯৯ মা/ঘ) এবং বর্তমানে ভারতে ট্রেন ১৮ এবং টালগো ট্রেনসেট সহ ডাব্লুডিপি ৪ ২০০৯৯ 'আরাবল্লী' র পরে দ্রুততম ট্রেন। ট্রেনটি, ১লা এপ্রিল ২০১৮ থেকে, হজরত নিজামউদ্দিন থেকে ঝাঁসি জংশন রেলস্টেশন পর্যন্ত ৪০৩ কিমি (২৫০ মা) যাত্রা করতে ২৬৫ মিনিট সময় নেয়। এর গড় গতিবেগ ৯৫.৫ কিমি/ঘ (৫৯.৩ মা/ঘ)। অক্টোবর ২০১৪ সালে, এই রেলপথ পরিষেবাটি শুরু করার জন্য ভারতীয় রেল রেলওয়ে সুরক্ষা কমিশনের কাছে সুরক্ষা শংসাপত্রের জন্য আবেদন করেছিল। ২০১৫ সালের জুনে, ট্রেনটির কথা আনুষ্ঠানিকভাবে ঘোষণা করা হয়েছিল। ট্রেনটি ৫ই এপ্রিল ২০১৬ সালে চালু হয়েছিল এবং নিজামউদ্দিন ও আগ্রা ক্যান্টনমেন্টের মধ্যে যাত্রাপথটি ১০০ মিনিটের মধ্যে শেষ করে। এই ট্রেনে লোকোমোটিভ ডাবলিউএপি-৫ ইঞ্জিন ব্যবহৃত হয়। গাজিয়াবাদ (জিজেডবি) ইলেকট্রিক লোকোমোটিভ শেড থেকে তিনটি সুনির্দিষ্ট ডাবলিউএপি-৫ লোকোমোটিভ ৩০০০৭, ৩০০২০, ৩০০৮৬ ইঞ্জিন এই ট্রেনটিকে উভয় যাত্রাপথেই টেনে নিয়ে যায়। সমস্ত কামরাই এলএইচবি কামরা। এই ট্রেনে ১২টি কামরা রয়েছে এবং দুটি মালপত্র সহ জেনারেটর ভ্যান আছে, যেদুটিকে এন্ড - অন - জেনারেটর ভ্যান (ইওজি) বলা হয়। ৮ টি কামরা বাতানুকুল চেয়ার কার এবং বাকি ২ টি কামরা বাতানুকুল এক্সিকিউটিভ চেয়ার কার। ট্রেনটি শতাব্দী এক্সপ্রেসে ব্যবহৃত প্রায় একই রকম তকমা ব্যবহার করে, অতিরিক্ত থাকে একটি হলুদ রঙের পটি। পুরো গমনপথটি বিদ্যুতায়িত হওয়ায়, গাজিয়াবাদ (জিজেডবি) ইলেকট্রিক লোকোমোটিভ শেড থেকে তিনটি সুনির্দিষ্ট ডাবলিউএপি-৫ লোকোমোটিভ ৩০০০৭, ৩০০২০, ৩০০৮৬ ইঞ্জিন এই ট্রেনটিকে উভয় যাত্রাপথেই টেনে নিয়ে যায়। ট্রেনটিতে ২ টি বাতানুকুল এক্সিকিউটিভ চেয়ার কার কামরা এবং ৮ টি বাতানুকুল চেয়ার কার কামরা রয়েছে। ট্রেনটিতে বায়ো-টয়লেট, অগ্নি বিপদ ঘণ্টা, জিপিএস - ভিত্তিক যাত্রী তথ্য ব্যবস্থা এবং স্লাইডিং দরজা আছে। ট্রেনটিতে পরিষেবার জন্য, বিমান সংস্থাগুলির মতো, ট্রেনের হোস্টেস রয়েছে, এবং যাত্রীরা বিনামূল্যে ওয়াই-ফাই এবং মাল্টিমিডিয়া ব্যবহার করতে পারে। উত্তর ভারতীয় এবং দক্ষিণ ভারতীয় রন্ধনপ্রণালীতে নিরামিষ এবং আমিষ উভয়ই খাবার পাওয়া যায়। গতিমান এক্সপ্রেস (ট্রেন নং - ১২০৫০), গড়ে, তার নির্ধারিত সময়ের চেয়ে ২ মিনিট আগে ঝাঁসি রেলস্টেশনে পৌঁছে যায়। ট্রেনটি হজরত নিজামউদ্দিন থেকে সকাল ৮টা ১০মিনিটে আইএসটি ছেড়ে আগ্রা ক্যান্টনমেন্টে থামে সকাল ৯টা ৫০মিনিট নাগাদ এবং সকাল ৯ টা ৫৫ মিনিটে আগ্রা থেকে রওনা হয়ে সকাল সোয়া ১১ টা নাগাদ গোয়ালিয়রে পৌঁছায়। এটি ২ মিনিটের জন্য গোয়ালিয়রে থামে এবং তারপরে ঝাঁসির দিকে যাত্রা শুরু করে ঝাঁসিতে পৌঁছয় ১২টা ৩৫ মিনিটে (আইএসটি)। ফেরার সময়, ১২০৪৯ গতিমান এক্সপ্রেস ঝাঁসি থেকে ছেড়ে যায় দুপুর ৩টে ০৫মিনিটে এবং ১ ঘণ্টার মধ্যে অর্থাৎ, ৪টে ০৫মিনিটে গোয়ালিয়রে পৌঁছয়। ২ মিনিট নির্ধারিত থামার পরে এটি আগ্রা ক্যান্টনমেন্টে পৌঁছে যায় বিকেল ৫ টা ৪৫ মিনিটে এবং সন্ধ্যা ৫টা ৫০মিনিটে যাত্রা শুরু করে এটি হজরত নিজামমুদ্দিন পৌঁছে যায় সন্ধ্যা সাড়ে সাত টায়। ২০১৭ সালে ১২০৫০ গতিমান এক্সপ্রেসের গড় বিলম্ব ছিল ২৭ মিনিট। গতিমান এক্সপ্রেস মোট ১০টি কামরা রয়েছে। এর মধ্যে দুটি হল এক্সিকিউটিভ বাতানুকুল চেয়ার কার এবং বাকি আটটি বাতানুকুল চেয়ার কার। গাতিমান এক্সপ্রেসকে, নিয়মিতভাবে, বৈদ্যুতিক লোকোমোটিভ ডব্লিউএপি -৫ ইঞ্জিন টেনে নিয়ে যায়। গাজিয়াবাদ (জিজেডবি) ইলেকট্রিক লোকোমোটিভ শেড থেকে তিনটি সুনির্দিষ্ট ডাবলিউএপি-৫ লোকোমোটিভ ৩০০০৭, ৩০০২০, ৩০০৮৬ ইঞ্জিন এই ট্রেনটিকে উভয় যাত্রাপথেই টেনে নিয়ে যায়। লোকোমোটিভগুলি টিপিডাব্লুএস (ট্রেন সুরক্ষা এবং সতর্কতা ব্যবস্থা) দিয়ে সজ্জিত। AC Superfast Express Bullet train (Mumbai-Ahmedabad) বন্দে ভারত এক্সপ্রেস তেজাস এক্সপ্রেস Humsafar Express Mahamana Express Double Decker Express দুরন্ত এক্সপ্রেস রাজধানী এক্সপ্রেস শতাব্দী এক্সপ্রেস জন শতাব্দী এক্সপ্রেস গরীব রথ এক্সপ্রেস অন্তোদয় এক্সপ্রেস উদয় এক্সপ্রেস যুব এক্সপ্রেস ট্রেন ২০ "12049 Schedule / Time Table"। railenquiry.in। সংগ্রহের তারিখ ১৬ মার্চ ২০১৭।  "12050 Schedule / Time Table"। railenquiry.in। সংগ্রহের তারিখ ১৬ মার্চ ২০১৭।  "Train to be named Gatimaan Express"। The Hindu। সংগ্রহের তারিখ ২০১৬-০৪-০৫।  "Delhi-Agra semi-high speed train to be named Gatimaan Express"। Zee News। সংগ্রহের তারিখ ৫ এপ্রিল ২০১৬।  "Delhi To Agra In 100 Minutes: Gatimaan Express hits tracks next week"। Indian Express। সংগ্রহের তারিখ ২০১৬-০৪-০৫।  "Delhi-Agra semi-high speed train to be named Gatimaan Express"। India Today। সংগ্রহের তারিখ ২০১৬-০৪-০৫।  "Gatimaan Express, India's Fastest Train, To Debut On Tuesday"। NDTV। সংগ্রহের তারিখ ২০১৬-০৪-০৫।  "Gatimaan Express reaches Agra within targeted 100 minutes"। India Today। ২০১৬-০৪-০৫। সংগ্রহের তারিখ ২০১৬-০৪-০৫।  "12050 Gatimaan Express Last Year's Train Running History / Archive"। runningstatus.in। সংগ্রহের তারিখ ২০১৮-০৮-১০।  "Gatimaan Express - A High Speed Luxury Train Journey"। www.indianluxurytrains.com। সংগ্রহের তারিখ ২০১৭-১০-০৪।  Train Running Status History ওয়েব্যাক মেশিনে আর্কাইভকৃত ২৮ এপ্রিল ২০২১ তারিখে টেমপ্লেট:Greater Delhi transit টেমপ্লেট:Higher-speed rail